Sain selle aastal oma õpilastelt jõulukingiks Giovanni Guareschi raamatu "Don Camillo väike maailm". Olen imestanud, miks selle 1957. aastal Stokholmis välja antud eestikeelset tõlget pole taas trükitud. Raamatu põhisündmused koonduvad preester don Camillo ja äärmuslike vasakpoolsete esindaja külavanema Peppone vastasseisule, kus põrkuvad poliitika, religioon, igapäevane külaelu jms. Ilmekad vahepalad on don Camillo dialoogid Kristusega,  keda on kujutatud inimliku nõuandja, noomija ja keelajana.